Diari Oficial de la Generalitat Valenciana


Sumari del DOGV 8947, del 09-11-2020 (2020/9315)

RESOLUCIÓ de 4 de novembre de 2020, del president de Turisme Comunitat Valenciana, de concessió d'ajudes 2020, Programa 2, Suport a activitats esportives i culturals d'impacte turístic internacional, Programa 3, Impuls al màrqueting de producte turístic de la Comunitat Valenciana, i Programa 4, Impuls a les activitats musicals d'impacte turístic destinats a la millora de la competitivitat dels serveis i productes turístics de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9315


Data del document
:   04-11-2020

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de novembre de 2020, del president de Turisme Comunitat Valenciana, de concessió d'ajudes 2020, Programa 2, Suport a activitats esportives i culturals d'impacte turístic internacional, Programa 3, Impuls al màrqueting de producte turístic de la Comunitat Valenciana, i Programa 4, Impuls a les activitats musicals d'impacte turístic destinats a la millora de la competitivitat dels serveis i productes turístics de la Comunitat Valenciana. [2020/9315]  
Antecedents de fet  
Primer. Per Resolució de 10 de desembre de 2019, del president de Turisme Comunitat Valenciana publicada en el Diari Oficial de la Generalitat Valenciana (núm. 8700) del dia 18 de desembre de 2019, es convoquen les ajudes dirigides a empreses, associacions, federacions i fundacions per a l'any 2020 d'aquesta entitat destinades a la millora de la competitivitat dels serveis i productes turístics de la Comunitat Valenciana, emmarcades en els programes que s'esmenten a continuació:  
  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
- Programa 4: Impuls a activitats musicals d'impacte turístic.  
Segon. Amb diferents dates van tindre entrada en Turisme Comunitat Valenciana diverses sol·licituds d'ajuda acollides als citats programes, que han donat lloc als expedients corresponents als programes 2, 3 i 4 esmentats en el document annex, adjunt a la present resolució.  
  
Tercer. D'acord amb el que s'estableix en l'article 10.5 de la resolució de convocatòria, s'ha reunit la comissió d'avaluació d'ajudes, en la sessió de 26 d'octubre de 2020 per a:  
- En primer lloc, informar i valorar les al·legacions presentades per sol·licitants del programa 2 i 3 a la proposta de denegació del director de Turisme Comunitat Valenciana de 30 de juliol de 2020 (DOGV 8876, 07.08.2020), expedients DCV-61-20, MKC-87-20, MkV-131-20, MkV-90-20 i MKC-96-20. Estudiades les al·legacions, quatre d'aquestes, es van considerar pertinents, es va emetre informe favorable, i els expedients es van retrotaure a la fase d'avaluació i van ser avaluats per l'òrgan instructor.  
- En segon lloc, informar i valorar les sol·licituds desfavorables i favorables analitzades per l'òrgan instructor al programa 4, Impuls a les activitats musicals d'impacte turístic.  
La comissió d'avaluació ha adoptat els acords següents:  
a) Amb relació als expedients DCV-61-20, MKC-87-20, MkV-131-20 i MkV-90-20  
1r. Aprovar la puntuació obtinguda per aquestes sol·licituds, segons el que ha informat l'òrgan instructor, de conformitat amb els criteris de valoració establits en l'article 9, Criteris de valoració de sol·licituds, de la Resolució de 10 de desembre de 2019 per la qual es regeix la present convocatòria d'ajudes. Les puntuacions obtingudes han sigut iguals o superiors a la determinada per la valoració conjunta de les sol·licituds del respectiu programa, com es va acordar en la sessió de 21 de juliol de 2020, de la comissió d'avaluació.  
2n. Aprovar el cost subvencionable segons el que ha determinat l'òrgan instructor i la intensitat d'ajuda segons els acords de la sessió de la comissió d'avaluació de 21 de juliol de 2020, en la qual es van avaluar les sol·licituds als dos programes següents:  
- Programa 2, Suport a activitats esportives i culturals d'impacte turístic internacional, intensitat d'ajuda: 45 % del cost subvencionable.  
  
- Programa 3, Impuls al màrqueting de producte turístic de la Comunitat Valenciana, intensitat d'ajuda: 60 % del cost subvencionable.  
  
3r. Com a resultat de tot el que s'ha exposat en els apartats anteriors, i comprovada l'existència de crèdit adequat i suficient, la comissió acorda informar favorablement sobre la concessió de subvenció a les sol·licituds que s'esmenten en l'annex I-A: Expedients favorables (corresponent al programa 2) i en l'annex I-B: Expedients favorables (corresponent al programa 3), que figuren al final de la present acta. Annexos, ambdós, en els quals, juntament amb el núm. d'expedient, consta el sol·licitant, CIF, projecte, puntuació, pressupost, cost subvencionable, percentatge i import corresponent d'ajuda.  
b) amb relació a les sol·licituds analitzades per l'òrgan instructor al programa 4, Impuls a les activitats musicals d'impacte turístic  
1r. Aprovar la puntuació obtinguda per cadascuna de les sol·licituds, segons l'informe de l'òrgan instructor, de conformitat amb els criteris de valoració establits en l'article 9 (Criteris de valoració de sol·licituds) de la Resolució de 10 de desembre de 2019, per la qual es regeix la present convocatòria d'ajudes.  
2n. Aprovar l'ordenació de les sol·licituds referides en l'acord anterior, de major a menor puntuació.  
3r. Aprovar el cost subvencionable de cada expedient, d'acord amb el que determina l'òrgan instructor.  
4t. Fixar la intensitat de l'ajuda per al programa 4, Impuls a les activitats musicals d'impacte turístic, en el 50 % del cost subvencionable.  
  
5é. Com a resultat de tot el que s'ha exposat en els apartats anteriors, la comissió acorda informar favorablement sobre les sol·licituds que s'esmenten en l'annex III-B, Expedients favorables, que figura al final de la present acta, annex en el qual es detalla, juntament amb el núm. d'expedient, l'empresa sol·licitant, CIF, projecte, puntuació, pressupost, cost subvencionable, percentatge i import corresponent d'ajuda.  
Respecte de la inclusió de sol·licituds en aquest annex III-B, la comissió vol deixar constància que la seua inclusió respon únicament a la documentació aportada fins al moment i es troba en cada expedient, de tal manera que en aquest annex s'esmenten els expedients els sol·licitants dels quals no han manifestat la seua decisió de desistir de realitzar el corresponent esdeveniment musical i trasllada a direcció i presidència de Turisme Comunitat Valenciana la consideració definitiva, dins del cost subvencionable, de les despeses que s'hagueren pogut produir i fixa així la interpretació de la resolució de convocatòria que consideren més adequada segons les circumstàncies concurrents.  
6é. Traslladar els acords anteriors al director de Turisme Comunitat Valenciana perquè, en compliment de l'article 10.5 de la Resolució de 10 de desembre de 2019, per la qual es convoquen les presents ajudes, emeta la proposta de resolució corresponent.»  
Quart. S'esmenten en el document annex a la present resolució els sol·licitants que figuren en els referits documents annex I A i B; annex II B de l'acta.  
Cinqué. Amb data 2 de novembre de 2020, el director de Turisme Comunitat Valenciana ha dictat proposta de resolució de concessió d'ajudes, per als sol·licitants que s'esmenten en el document annex a la present resolució.  
  
Fonaments de dret  
Primer. La Resolució de 10 de desembre de 2019, del president de Turisme Comunitat Valenciana per la qual es convoquen les ajudes 2020 d'aquesta entitat dirigides a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
  
Segon. La competència per a dictar la present resolució la té el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de Turisme Comunitat Valenciana (abans Agència Valenciana del Turisme, per canvi de denominació de l'entitat de dret públic en virtut del que es disposa en l'article 12.1 de la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana).  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en el document annex a la present proposta, amb indicació de l'actuació a subvencionar i l'import de l'ajuda, segons la Resolució de 10 de desembre de 2019, per la qual es regeix la present convocatòria. Cal fer constar que algunes de les activitats musicals per a les quals es proposa la concessió d'ajuda, afectades en la seua majoria per la situació de la Covid-19, a data d'aquesta proposta han incorregut en despeses considerades costos subvencionables abans de produir-se la forçosa anul·lació de l'esdeveniment. En aquests casos es proposa admetre com a despesa subvencionable les relatives a les campanyes de publicitat realitzades, però no els costos previstos d'organització en no haver-se pogut realitzar l'activitat musical prevista.  
L'efectivitat de les subvencions està subordinada al compliment de les següents condicions:  
1. Complir les obligacions dels beneficiaris detallades en l'article 12 de la citada resolució.  
- Aportar la documentació que es detalla en l'article 14 Justificació de despeses, de la resolució. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en el respectiu programa i en la resolució corresponent de concessió de l'ajuda.  
La justificació s'efectuarà per via telemàtica en el tràmit específic disponible en l'enllaç https://www.gva.es/es/inicio/procedimientos'id\_proc=20653, mitjançant la presentació de la documentació que a continuació s'esmenta:  
a) Relació classificada de les despeses i inversions de l'activitat, emplenant l'imprés normalitzat denominat «Compte justificatiu» disponible en https://www.gva.es/downloads/publicados/in/25664\_bi.pdf. i signat electrònicament pel representant legal. Acompanyaran a la relació de despeses les factures originals o còpies compulsades d'aquestes. Aquestes factures hauran d'ajustar-se a l'actuació subvencionada i al pressupost aportat en la sol·licitud d'ajuda. Així mateix, hauran de complir els requisits establits en l'article 6 del Reial decret 1619/2012, de 30 de novembre, pel qual s'aprova el Reglament que regula les obligacions de facturació (BOE 289 d'1.12.2012), especialment el que preceptua l'article 6.1.f, que estableix que les factures hauran d'incloure el desglossament dels preus unitaris de les operacions.  
  
b) Documents probatoris justificants de pagament de les factures. Amb aquesta finalitat s'admetran resguards de transferències (si incloguera diverses factures, s'haurà d'aportar relació detallada d'aquestes), xecs i pagarés, en els següents termes:  
- Si la forma de pagament és una transferència bancària, aquesta es justificarà mitjançant:  
· Les còpies dels resguards de les transferències realitzades amb una autenticació explícita de l'entitat bancària  
· Còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior a aquesta.  
- Si la forma de pagament és el xec o pagaré, el document justificatiu consistirà en:  
· Un «he rebut», signat i segellat pel proveïdor, en el qual ha d'especificar-se la factura o documentació justificativa de la despesa a què correspon el pagament i la seua data, el número i la data del xec, i davall de la signatura ha d'aparéixer el nom i NIF de la persona que signa.  
· Còpia de l'extracte bancari del càrrec en compte corresponent a l'operació justificada, on es reflectisca el saldo anterior i posterior a aquesta.  
La data del venciment del xec o pagaré ha de ser anterior a la data de compliment de les condicions establides en la resolució de concessió o de la justificació i ha d'haver-se pagat efectivament.  
La presentació de la documentació justificativa del pagament ha de permetre la traçabilitat d'aquest per la qual cosa cada càrrec haurà de presentar-se identificant la factura, el seu resguard de transferència i l'extracte bancari d'aqueix moviment.  
El beneficiari podrà presentar el compte justificatiu auditat per informe d'un auditor inscrit com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, en els termes previstos en l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del Reglament de la Llei 38/2003, de 17 de novembre, general de subvencions.  
c) Declaració responsable sobre l'obtenció d'alguna altra ajuda d'ens públic o privat per a la mateixa actuació, en el cas que s'haguera produït variació respecte a la declaració aportada amb la sol·licitud, amb indicació de l'organisme concedent i l'import de l'ajuda.  
  
d) Material gràfic en què figure el distintiu en el qual es fa constar que el projecte ha tingut la col·laboració de Turisme Comunitat Valenciana, com estableix l'article.13.3 d'aquesta resolució.  
  
e) Qualsevol altra documentació exigida per Turisme Comunitat Valenciana que es considere necessària per a verificar el grau d'execució efectiva de les actuacions subvencionades, i la seua adequació a la finalitat per a la qual es va concedir la subvenció.  
No s'acceptaran com a justificants de realització del projecte o activitat les factures derivades de la contractació amb empreses o entitats vinculades al beneficiari de l'ajuda en els termes previstos en l'article 29 de la Llei 38/2003, de 17 de novembre. S'entendrà que hi ha vinculació quan es done algun dels supòsits de l'article 68.2 del Reial decret 887/2006, de 21 de juliol.  
El beneficiari comunicarà a Turisme Comunitat Valenciana l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
En totes les actuacions que resulten beneficiàries de les ajudes convocades mitjançant la present resolució, haurà de figurar el distintiu en què es fa constar que el projecte ha tingut la col·laboració de Turisme Comunitat Valenciana, disponible en: http://www.turisme.gva.es/opencms/opencms/turisme/es/contents/subvencion/distintivos.html  
La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix, seran a càrrec seu els mitjans humans i materials que necessiten per al seu compliment.  
Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte a incentivar.  
2. El termini de presentació de la documentació justificativa finalitzarà el dia 30 de novembre de 2020, i haurà d'haver finalitzat l'actuació objecte de l'ajuda en aquesta data. Queden exceptuades aquelles ajudes acollides al programa 2 i 4 l'actuació subvencionada dels quals se celebre amb posterioritat a aquesta data, el termini de presentació de la documentació justificativa de la qual serà de 15 dies naturals a comptar des de la data de l'inici de l'actuació subvencionada.  
3. Qualssevol altres condicions previstes en la Resolució de 10 de desembre de 2017, per la qual es convoquen les presents ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que es disposa en la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
L'import a justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, i donarà lloc a la pèrdua parcial del dret al cobrament de la subvenció.  
Sense perjudici de l'anteriorment exposat, en el cas d'aquelles sol·licituds l'import de l'ajuda a lliurar de les quals siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
En cas que el cost subvencionable justificat de manera conforme siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o execució parcial de la inversió, la falta o incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donarà lloc a la pèrdua del dret al cobrament, total o parcial, de l'ajuda.  
Les presents ajudes es consideraran acceptades per cadascun dels interessats si en un termini de quinze dies naturals, comptadors des de la notificació d'aquestes, no han comunicat a Turisme Comunitat Valenciana la seua renúncia a la subvenció.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos, comptadors des de l'endemà de la notificació d'aquesta i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, comptador des de l'endemà de la notificació d'aquesta, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de novembre de 2020.- El president de Turisme Comunitat Valenciana: Francesc Colomer Sánchez.